टेलीकॉम जायंट कंपनी एयरटेल बड़ी मुश्किल में फंसते नजर आ रही है। दरअसल, जम्मू कश्मीर पुलिस ने एयरटेल के खिलाफ बिजली चुराने का केस दर्ज किया है। एयरटेल के ऊपर उसकी विरोधी कंपनी बीएसएनएल ने जम्मू कश्मीर के करगिल में बिजली चोरी करने का आरोप लगाया है। पुलिस ने जानकारी दी कि बीएसएनएल की शिकायत के बाद एयरटेल के खिलाफ बिजली चोरी करने के आरोप में केस दर्ज किया गया है। पुलिस के एक अधिकारी ने बताया, ‘तीन अगस्त 2018 को बीएसएनएल की तरफ से हमें लिखित शिकायत मिली थी, जिसमें कहा गया था कि करगिल में बीएसएनएल के मोबाइल टावर में लगे ट्रांसफॉर्मर से एयरटेल के टावर बिजली चुरा रहे हैं।’